देहरादून। उत्तराखंड में महिला उत्पीड़न के मामले थमने का नाम नहीं ले रहे हैं। एक के बाद एक सामने आ रहे मामलों से पुलिस के साथ ही आम जनता भी परेशान है। एक बार फिर राजधानी देहरादून में एक महिला उत्पीडन का मामला सामने आया है। एक छात्रा ने प्राइवेट कॉलेज में कार्यरत गेस्ट टीचर पर दुष्कर्म व ब्लैकमेलिंग का आरोप लगाया है। पटेलनगर पुलिस ने मुकदमा दर्ज कर मामले की जांच शुरू कर दी है। बताया जा रहा है कि जब आरोपित पौड़ी स्थित एक विवि में तैनात थे, उसी दौरान छात्रा की उनसे मुलाकात हुई थी।